Estetica lui G.W.F. Hegel in Prelegerile de estetica, sustinute intre 1818-1831 la Universitatea din Berlin si publicate de studentii sai, dupa moartea sa, in 1832, filosoful german Georg Wilhelm Fredrich Hegel analizeaza ideea frumosului artistic, dezvoltarea frumosului artistic in forme particulare si sistemul diferitelor arte. Pentru a oferi un cadru general acestei analize, Hegel stabileste continutul, metodele, obiectul si diviziunea stiintei esteticii. Prezentind continutul esteticii, Hegel pune in discutie importanta libertatii imaginatiei, problema "mortii artei" in privinta destinatiei sale de a reprezenta religia unui popor si statutul operei de arta de a apartine sferei gindirii conceptuale. in privinta metodelor esteticii, Hegel vorbeste atit despre istoria artei, care ar trebui sa furnizeze puncte de vedere generale pentru aprecierea critica si creatia artistica, cit si despre filosofia frumosului, care ar tine de reflectia estetica generalizatoare. Aplicarea istoriei artei, in cercetarea a ceea ce este "frumos", trebuie sa implice o abordare erudita in care cunostintele sa fie variate si vaste, iar imaginatia sa fie precisa. in aceste conditii, exercitarea gustului ar presupune evaluarea ordonarii, tratarii, abilitatii si perfectiunii in executarea operei de arta. Ca atare, sarcina istoricului de arta ar fi evaluarea estetica a operelor de arta individuale si cunoasterea circumstantelor istorice care ar conditiona din exterior operele de arta. Aplicarea filosofiei frumosului in studiul artei presupune angajarea unei reflectii teoretice asupra frumosului. Pentru Hegel, conceptul filosofic al frumosului ar solicita unitatea dintre universalitatea metafizica (a ceea ce se afla dincolo de lumea materiala, in mod conventional, in mintea umana) si determinarea unei particularitati reale (a ceea ce poate fi identificat la nivelul expresiei reale a artei). incercind sa stabileasca obiectul esteticii, Hegel se detaseaza de intelesul frumosului ca placere pur subiectiva si ca sentiment intimplator, propunind intelegerea frumosului ca unitate a continutului si formei unei opere de arta. Astfel, frumosul e definit atit in functie de caracteristicile sale exterioare, cit si de semnificatiile sale interne. Identificind opera de arta ca obiect al stiintei esteticii, Hegel sustine ca ceea ce cunoastem despre o opera de arta este faptul ca este produsa printr-o activitate umana, ca este facuta pentru om si ca are un scop in sine. Opera de arta este produsa de om si nu de natura; productia artistica nu este o activitate formala, desfasurata dupa prescriptii precise, ci este o activitate spirituala, care trebuie sa elaboreze un continut bogat si forme cuprinzatoare. Aceasta activitate este exercitata de catre personalitati inzestrate cu talent si geniu, calitati care trebuie cultivate prin cugetare, desi sunt naturale, si prin exercitiu si indeminare in producere. Fiind produsul unui "geniu", opera de arta este superioara produselor naturii, deoarece infatiseaza idealuri divine, dureaza mai mult prin conservare si intermediaza "manifestarea creatiei divine". Opera de arta este facuta pentru simturile si sentimentele umane, avind scopul de a trezi sentimente de dreptate, moralitate, religiozitate si sublim, precum si sentimente de mila, frica, grija si anxietate. Cautind un sentiment si un simt particular al frumosului, format prin cultura, reflexia dezvolta simtul cultivat al frumusetii sub forma gustului care va trebui sustinut de ratiune in aprecierea operei de arta. Produsul artistic este creat printr-o activitate productiva spirituala, in care imaginatia are un rol destul de important, iar opera de arta este incercarea de a adecva "cugetarea ideala" la "datul sensibil", respectiv ideea la materie. Opera de arta are un scop in sine, anume acela de a conduce la conceptul artei. Criticind atitudinea conform careia scopul artei ar fi acela de a imita ceea ce se afla in natura, prin dexteritatea de a reproduce cit mai precis formele ei, Hegel sustine ca scopul artei este mai curind acela de a trezi sentimentele somnolente, inclinatiile si pasiunile, de a face sa fie intelese nenorocirea, mizeria, raul si crima, de a lasa imaginatia sa lucreze libera si de a reflecta diversitatea continuturilor vietii. Vazind sub forma operei de arta instinctele si inclinatiile umane, omul ajunge sa si le analizeze ca pe ceva obiectiv, aflat in afara sa, eliberindu-se de puterea lor. Ca atare, scopul operei de arta ar fi acela de a purifica pasiunile, a instrui in domeniul cunoasterii si a perfectiona moral. Urmind sa stabileasca diviziunea stiintei esteticii, Hegel identifica raporturi diferite la nivelul corespondentei dintre Idee si forma. Ca atare, in estetica sa, Hegel prezinta semnificatiile artei intr-un sistem speculativ idealist in care "Spiritul Absolut" se manifesta istoric in realitate. Acest "Spirit Absolut", ca entitate abstracta a filosofiei hegeliene, ar putea fi interpretat ca fiind o forma superioara de manifestare sub forma tuturor continuturilor posibile ale expresiilor artistice, religioase si filosofice ale omului. Ca atare, proiectul filosofic al lui Hegel avanseaza ideea potrivit careia acest "Spirit Absolut" (pe care ginditorul german il asociaza de cele mai multe ori cu forma de manifestare a divinitatii, respectiv a ceea ce era acceptat ca ar fi creat lumea si omul), ar fi progresat in istorie, manifestindu-se succesiv in arta, religie si filosofie, cu scopul final de a "se gindi pe sine in sine pentru sine". in aceste conditii, arta este doar o treapta a manifestarii acestui "Spirit Absolut", care incearca sa adecveze ideea (continutul spiritual al expresiei umane) la forma (materia care da corp ideii) si care ajunge sa se dizolve in religie (sub forma adoratiei si a rugaciunii). Ulterior religia se va dizolva, la rindul ei, in filosofie, forma finala a evolutiei acestui "Spirit Absolut". in ceea ce priveste manifestarea "Spiritului Absolut" in arta, Hegel sustine ca acesta ar fi traversat 3 epoci istorice: simbolismul, clasicismul si romantismul, carora le-ar fi specifice 5 forme particulare ale artei: arhitectura, sculptura, pictura, muzica si poezia. Desi toate aceste forme se regasesc in fiecare dintre aceste epoci, unele ajung sa defineasca perfectiunea raportului de adecvare a ideii spirituale la forma materiala. Astfel, dupa cum sustine Hegel, excelenta unei opere de arta depinde de gradul de unitate interioara dintre Idee si forma. in cazul artei simbolice, idealul doar tinde catre expresia potrivita, insa se constata o disproportie intre continut si forma, deoarece "aparenta sensibila" si "continutul divin" nu se potrivesc perfect, forma materiala neexprimind integral semnificatia. Ca atare, arta simbolica ajunge sa fie caracterizata prin ambiguitate, mister si sublim. Pentru Hegel simbolul simbolismului sunt piramidele si sfincsii egipteni, expresia autentica a sublimului este poezia ebraica, iar forma finala a artei simbolice este fabula. Abia in arta clasica s-ar realiza adecvarea (perfecta si libera) a ideii la forma sa, "adevarul filosofic" fiind facut accesibil simturilor. Deoarece "Spiritul Absolut" este individualizat sub un aspect antropomorfic, statuile de zei semnifica cel mai pertinent idealul frumusetii si divinitatii. Arta romantica este considerata "arta iesirii din arta" si a intrarii in religie, unde spiritul ar capata constiinta faptului ca este unitatea dintre divin si uman. Arta romantica ar implini, astfel, "adevarul crestin suprem" potrivit caruia moartea trupului conditioneaza resurectia spiritului. in arta romantica muzica este arta particulara care ar conveni temperamentului crestin prin vehicularea dragostei crestine; pictura ar repeta reprezentarile despre viata lui Iisus, a Mariei si despre faptele si suferintele sfintilor, mucenicilor; iar poezia ar avea ca mediu imaginea aflata intre corporalitate si concept. in ceea ce priveste artele particulare manifestate in cele 3 epoci artistice istorice (simbolismul, clasicismul si romantismul), Hegel sustine ca arhitecturii i s-ar fi desemnat sarcina de a prelucra natura exterioara anorganica, de a modela mediul inconjurator si a cladi templul divinitatii, fiind considerata cea mai greoaie si mai muta dintre arte. La rindul ei, sculptura ar semana cu arhitectura prin utilizarea materiei solide tridimensionale. Datorita manifestarii claritatii si spiritualitatii ideii, sculptura e considerata o arta a echilibrului intre interioritate si exterioritate. Pictura se exprima prin spatiu ideal si lumina, cistigind putere de reprezentare. Muzica, in care spatiul dispare si e inlocuit de vibratia corzii sau a membranei, e considerata centrul spiritului romantic. Poezia, care reia claritatea plastica a sculpturii, lucrind cu imagini si narind istoria popoarelor, este filosofie versificata si este considerata arta romantica suprema, deoarece ar fi esentialmente spirituala. Arta simbolica ar fi caracterizata printr-o viziune panteista (conceptie potrivit careia divinitatile s-ar manifesta si in lumea materiala), iar arhitectura (in special templele) ar fi arta cea mai adecvata reprezentarilor simbolice. Arta clasica se caracterizeaza printr-o viziune politeista (conceptie potrivit careia lumea ar fi fost creata si guvernata de o multitudine de zeitati), iar sculptura (in special statuile antice care reprezentau zeii mitologiei grecesti) ar fi forma artistica particulara care implineste idealul clasic. Arta romantica (identificata mai curind in manifestarile artistice ale goticului medieval si ale Renasterii, nedesemnind, asadar, romantismul epocii in care traia Hegel) se manifesta ca o consecinta a viziunii monoteiste (conceptie potrivit careia lumea ar fi fost creata de Dumnezeu si s-ar supune legilor acestei singure divinitati), iar pictura, muzica si poezia ar fi artele specifice acestei perioade. in ceea ce priveste continuturile acestor arte, artei simbolice ii corespunde ideea (inca) nedeterminata si abstracta, artei clasice ii corespunde unitatea naturii umane cu cea divina, iar artei romantice ii corespunde constientizarea lumii interioare. Asadar, cele 3 raporturi ale ideii cu forma sunt determinate de aspiratia catre ideal (in arta simbolica), implinirea acestuia (in arta clasica) si (auto)depasirea idealului (in arta romantica). Desi este puternic teologizata (in forma sa protestanta, in care Dumnezeu este identificat in viata interioara a individului real), deoarece continutul artei este idealul divin, estetica lui Hegel propune o viziune istorica a evolutiei universale a artei, ierahizind cronologic etapele autodizolvarii artei in religie si filosofie. in teoria artei, Hegel a ramas cunoscut mai ales datorita enuntului sau despre "moartea artei", expresie pe care nu a folosit-o, insa a provocat-o, spunind: "arta este, si ramine pentru noi, in privinta celei mai inalte destinatii ale sale [respectiv aceea de a reprezenta religia unui popor], ceva ce apartine trecutului". Asadar, pentru Hegel, "moartea artei" ar fi un moment pozitiv al evolutiei spiritului catre sine, respectiv al implinirii artei prin dizolvarea sa in filosofie (trecind prin autoreflexia religioasa), acolo unde arta devine propriul ei subiect de referinta. 